Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli eriüksused päästsid edukalt kaks Iisraeli pantvangi
Hamasi vangistusest Rafah' linnas.
Põhja-Iisraeli elanikud on nördinud Hezbollah' jätkuvate rünnakute tõttu
ja kutsuvad Jeruusalemma üles Liibanonile sõda kuulutama.
Visiidil Beiruti ja Damaskusesse
ähvardas Iraani välisminister Jeruusalemma juhtkonda.
Iisraeli Julgeolekuagentuur Shin Bet, Iisraeli piiripolitsei eriüksus YAMAM
koos IDF-i mereväe eriüksuse Shayetet 13
ja 98. diviisi 7. soomusbrigaadiga sooritasid julge reidi
sügaval Rafah' linnas, mis on Hamasi viimane allesjäänud kants,
kus õnnestus päästa kaks Iisraeli pantvangi.
Täna õhtul tõime Luise ja Fernando koju tagasi.
IDFi, Iisraeli Julgeolekuagentuuri ISA
ja Iisraeli piirivalve eriüksuse YAMAM ühisoperatsiooni käigus
päästsime Louis Hari ja Fernando Marmani,
kelle Hamas 7. oktoobril Nir Yitzhakist röövis.
Admiral Hagari kirjeldas ülikeerulist operatsiooni,
mis tabas Hamasi üllatusena ja hõlmas islamirühmituse sõnul
rohkem kui 70 terroriagendi kõrvaldamist.
Seevastu Iisraeli poolel sai kergelt viga vaid üks Iisraeli eriüksuslane.
See oli keeruline päästeoperatsioon Rafah' südames tule all,
mis põhines luureteenistuse ja Iisraeli Julgeolekuteenistuse ISA
ülitundlikul ja kvaliteetsel luureinfol.
Shin Beti operatiivüksus, piiripolitsei YAMAM üksus, Lõuna väejuhatus
koos 98. diviisi, Shayetet 13 üksuse, 7. soomusbrigaadi jõududega
teostasid professionaalse ja täpse aktsiooni.
Õhukattega kaasnesid õhujõudude ja Lõuna väejuhatuse löögid.
Valmistusime selleks operatsiooniks juba mõnda aega
ja ootasime selle läbiviimiseks vajalikke tingimusi.
Varahommikul, kell 1.49,
tungisid eriüksused Rafah' südames asuvasse hoonesse.
Seal, teisel korrusel, hoidsid Luisi ja Fernandot kinni
relvastatud Hamasi terroristid, kes viibisid hoones
ja teised, kes asusid naaberhoonetes.
Alates tulisest sissetungist korterisse
varjasid YAMAMi eriüksuslased Luisi ja Fernandot oma kehadega
ning algas julge lahing ja tihe tulevahetus paljude terroristidega
mitmes kohas korraga.
Juba kell 1.50
aktiveeriti õhuväe ja Lõuna väejuhatuse õhukate,
mis võimaldas vägedel eemalduda
ja rünnata piirkonnas asunud Hamasi terroriste.
Tol hetkel tõid võitlejad Luisi ja Fernando korterist välja
ja päästsid nad püssitule all IDF-i jõudude saatel,
kes neile rajoonis katet tegid, kuni nad ohutusse tsooni jõudsid.
Pärast esialgset arstiabi kohapeal
toimetati mõlemad päästetud Iisraeli pantvangid lennutranspordiga
Sheba meditsiinikeskusesse Iisraeli keskosas,
kus 70-aastane Louis Har ja 60-aastane Simon Marman
taasühinesid lõpuks oma perekondadega.
Mul on hea meel teatada,
et täna õhtul maandusid kaks vabastatud pantvangi
siin Sheba meditsiinikeskuses, Iisraeli suurimas haiglas.
Nad võeti vastu meie erakorralise meditsiini osakonnas
ja osakonna töötajad viisid läbi esmase läbivaatuse
ning nad on stabiilses seisundis.
Kavatseme hoida neid siin ka järgnevatel päevadel,
kuni oleme kindlalt veendunud nende tervislikus seisundis.
Enne kahe Iisraeli pantvangi päästmist
külastasid Iisraeli peaminister Benjamin Netanyahu
ja tema valitsuse ministrid eriinsenerivägede baasi
ja said IDF-i peastaabi ülemalt kindralleitnant Herzi Halevilt
ja teistelt ülematelt ülevaate viimastest arengutest Gaza sektoris.
Kõigepealt tahaksin tänada peastaabiülemat ja ülemaid,
ka ettekande eest, mis käsitles peamiselt saavutusi,
mis on muljetavaldavad mis tahes rahvusvaheliste standardite järgi.
IDF-i saavutused on väga muljetavaldavad. Oleme teel võidule.
See võtab aega, nagu õigesti öeldi.
Kuid vastupidiselt sellele, mida räägitakse,
ei võta see aastaid. See on käeulatuses.
See on raske lahing, kuid oleme võitmas.
Netanyahu jätkas Jeruusalemma kavatsuste sõnastamist
pärast sõja lõppu Gaza sektoris.
Tahame saavutada Gaza sektori demilitariseerimise.
See eeldab meie julgeolekukontrolli ja meie igakülgset julgeolekuvastutust
kogu Jordani jõest läänes asuva territooriumi, sh Gaza sektori üle.
Sellele pole lähitulevikus alternatiivi.
Ütleme seda ka rahvusvahelisele üldsusele, USA presidendile
ja kõigile juhtidele. Sellele pole alternatiivi.
See tähendab, et julgeolekukontroll jääb alatiseks meile.
Kui see nõuab kohalolekut sees, oleme kohal.
Kui see nõuab võimalust minna kuhu tahes, sest IDF suudab seda igal ajal,
öeldakse seda siin, ja see jääb nii ka edaspidi.
Kinnitades veel kord otsustavust Iisraeli sõjasihtide saavutamisel,
rõhutas Netanyahu samal ajal hädavajalikku nõuet
säilitada selles püüdluses rahvuslik ühtsus.
Kuigi võit Gaza sektoris võib olla käeulatuses,
on vaenutegevus Põhja-Iisraelis, Liibanoni rindel,
jätkuvalt tõeliseks väljakutseks. Igapäevane piiriülene raketituli
ohustab nii tsiviilelanikke kui ka strateegilisi varasid.
Samal ajal kui 61 000 -100 000 Iisraeli elanikku
on piiriasulaist sisemiselt ümber asustatud,
on korduvate rünnakute objektiks olevaisse linnadesse jäänute kannatus
selgelt otsakorral.
Olukord on raske. Meil on raske kodust ära olla.
Nad peaksid otsustama, olgu kokkulepe või sõda,
lubada elanikud juba tagasi. Neli kuud on liiga palju... liiga palju.
Me pole normaalse valitsuse ajal kunagi niimoodi kodust ära olnud.
Kiryat Shmona elanikud ei naase koju, nagu ütles ka linnapea.
Me ei tule koju tagasi.
Tahame normaalset elu, nagu igas teises kohas.
Sellist olukorda ei saa olla.
Lõuna-Liibanon tuleks kahtlemata maatasa teha,
või peaksime siit lahkuma. Me ei saa nii jätkata.
Samal ajal, kui Iraani käsilane Hezbollah
jätkab igapäevaseid rünnakuid Iisraeli kogukondade vastu,
teeb IDF igapäevaseid vastulööke Hezbollah' infrastruktuuri
ja terrorirakkude pihta, mis tegutsevad Iisraeli vastu
Teherani ajatolla režiimi käsul.
Iraani välisminister Hossein Amir-Abdollahian
kohtus Beirutis Liibanoni tehnokraatliku valitsusega,
mille käigus Teherani esidiplomaat kasutas võimalust tunnistada,
et Ameerika Ühendriigid õhutasid Iraani
piirama sõja eskaleerimist Iisraeli põhjarindel
oma Liibanoni käsilasrühmituse Hezbollah' poolt.
Viimase nelja kuu jooksul
toimus selle sõja ajal
Iraani ja Ameerika vahel sõnumite vahetus.
Üks asi, mida sõnumeis Iraanilt küsiti,
oli millised on Iraani nõudmised,
et Hezbollah ei sekkuks ulatuslikult,
täielikku sõtta Iisraeli vastu.
Sõltumata Hezbollah' jätkuvatest rünnakutest Iisraeli vastu,
jätkas minister Amir-Abdollahian,
et igasugune täiemahuline sõda Iisraeli ja Liibanoni vahel
hõlmab atentaati Iisraeli peaministrile Benjamin Netanyahule.
Mis tahes samm, mille sionistlik režiim teeb
laiaulatusliku rünnaku suunas Liibanoni vastu,
on Netanyahu viimane päev ja lõpetab regioonis status quo.
Beirutist sõitis Teherani esidiplomaat Damaskusesse,
kus ta kohtus Süüria presidendi Bashar al-Assadiga
ja ka oma Süüria kolleegi Faisal Mekdadiga.
Järgnenud pressikonverentsil
kordas Damaskuse esidiplomaat oma riigi püüdlusi
vallutada tagasi Iisraeli-poolseid Golani kõrgendikke
ja tõrjuda samas Süüriast välja USA ja Türgi väed.
Teherani esidiplomaat kordas omalt poolt Iraani lubadust
maksta Iisraelile kätte kõigi tapetud Iraani agentide eest,
kes valmistasid Süürias pinnast kõikehõlmavaks sõjaks Iisraeliga.
Rõhutan,
et see Iisraeli agressioon regioonis
ei jää vastuseta.
Oluline on rõhutada, et alates 2015. a
on Iraan suurendanud jõupingutusi sõjaliseks kinnistumiseks Süürias,
sarnaselt oma eduka tegevusega Liibanonis, Iraagis ja Jeemenis.
Ometi hõlmas juudiriigi otsustavus nn sõdadevahelise kampaania osana
sadu Iisraelile omistatud lööke,
mis on Iraani senised püüdlused põhimõtteliselt nurjanud.
Aitäh, et vaatasite TV7 Iisraeli Uudiseid!
On tähtis toonitada, et TV7 Iisrael on annetuspõhine teenistus.
Ja kogu meie toodang on saadaval tasuta.
Kui meie saated teid õnnistavad ja soovite aidata kulusid kanda,
kaaluge nende rahalist toetamist.
Seda saab teha meie veebilehel www.tv7israelnews.com
Lisaks õhutan teid paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri